open-index/open-wikipedia-markdown huggingface dataset:
Deportivo Alavésen ibilbidea Europan

**Deportivo Alavés** Euskal Herriko futbol taldea bi aldiz aritu da Europako lehiaketetan: UEFA txapelketan, zehazki. Lehiaketa horietan egin duen ibilbidea dago jasota artikulu honetan.

## Emaitzak 
Taldeak emaitza hoberenak lortu ditu 2001ean UEFAko finalera iritsiz.

## Denboraldiak 
### 2000-2001: UEFA 
Espainiako Ligako 1999-2000 denboraldia 6. postuan amaitu zuen Alaves taldeak, lehenbiziko aldiz Europarako txartela lortuz.

### 2002-2003: UEFA 
Ligako 2001-2002 denboraldia 7. postuan kokatu zen Alaves taldea, bainan Errege kopako bai txapelduna, bai txapeldunordea Txapeldunen Ligarako sailkatu zirelako UEFAko postua Arabako taldeari esleitu zitzaion.

## Aurkarien kokapena 

800px
**Gaziantep**•
•**Lillestrom**
•**Trondheim** (Rosenborg)
•**Milano**
•**Vallecas**
• **Kaiserslautern**
•**Liverpool**
• **Dortmund**
• **Ankara**
•**Istanbul**
**Alaves**45px 

## Ikus, gainera 
* Bilboko Athletic Klubaren ibilbidea Europan
* Errealaren ibilbidea Europan
* Osasunaren ibilbidea Europan

## Kanpo estekak 
* http://www.uefa.com
Zuhatza (uhartea)

**Zuhatza** edo **Untxien uhartea** (*Zumatza* ere dokumentatuta dago), Arabako Zuia-Gorbeialdea eskualdeko Arratzua-Ubarrundia udalerriko lursailetan kokatutako Uribarri Ganboako urtegia dagoen uharte bat da. Urtegi honetako beste uhartea Orenin da, hau neurriz askoz ere txikiagoa delarik. Etxaniz gaina ere batzuetan irla da eta beste batzuetan penintsula, urtegiko uraren mailaren arabera.

Gaur egun jolasgunea dugu, batik bat, udalekuetarako erabiltzen dena. Aterpetxea, jolasguneak, bainugunea, ontziralekuak eta abar ditu eta ur-kirolak (arrauna, kanoa, *wind-surf*, etab) egiteko aukera dago.

Apiriletik urriaren lehenengo hamabostaldira arte irekita dago, eta uztaila eta abuztuaren lehenengo hamabostaldia kenduta (egun hauetan umeen udalekuak egiten dira bakarrik), denboraldiaren beste guztian helduen taldeak, elkarteak… joan daitezke.

Image:San_Juan_punta_.jpg|San Juan Puntako monumentutik Zuhatza uhartea.
Image:Gasteizko_klub_nautikoa.jpg|Zuhatza uharte aurreko Gasteizko klub nautikoa.
Image:Ullibarri_Gamboa_San_Juan_Puntatik.jpg|Ullibarri Gamboa herria San Juan Puntatik.
Image:Zuhatza_uhartea_San_Juan_Puntatik.jpg|Zuhatza uhartea San Juan Puntatik.

## Erreferentziak 
## Kanpo estekak
Mizpira

**Mizpira** edo **mizpirondoa** (*Mespilus germanica*) 2-3 metroko zuhaitza da, baina 6 metroraino heltzen ahal da. Aski desberdinki heldu da, eta maizenik oihanxka, txara eta berroetan, Europako hego-mendebalean dago gehienik. Haren latinezko izenak, *Mespilus germanica*, salatzen du Alemania aldekoa litekeela, baina jatorria Persia eta Balkanetan du. Ez da nahastu behar Japoniako mizpirondoarekin, hau ez baita *Mespilus* generokoa.

Haren fruitua, *mizpira*, ustel mulikaturik jaten da lehen izotzen ondotik eta famatua ere da bere medikuntzako bertuteengatik. Barneko minentzat baliatzen da: "mizpirak barnea sustengatzen duela" diote.

Epeluzexka behar du mizpirak handitzeko, horrek ematen baitio bere zailtasuna.

## Erabilera 
Bere zura gogorra du, berdina eta fina. Azal leun bat hartzen du, ezin higatua eta kasik ezin hautsia. Arrakasta gaitza zuen lehenago tresna-gider, azote edo kana egiteko.

Mizpiraren zura euskal makilak egiteko erabiltzen da.

## Kanpo-estekak
Xosé Estévez

**Xosé Estévez Rodríguez** (1943ko abuztuaren 29a, Quiroga, Lugoko probintzia) euskal-galiziar historialari bat da.

## Biografia 
Galizian jaioa, gaztetik Euskal Herrian bizi da. Euskal Herriko Adiskideen Elkarteko kide da, baita Fundaciones Castelao eta Fundación Alexandre Bóveda elkargoetakoa ere.1973tik Nazaret Zentroko eta Deustuko Unibertsitateko irakaslea, 1992an unibertsitate horretan Galiziar Ikasketen Katedrako sortzailea izan zen: halaber, Euskal Herriko galiziar etxe askotan hitzaldiak eman izan ditu. Haren espezialitatea Espainiako eta Euskal Herriko Historia Modernoa eta Garaikidea da: bereziki Katalunia, Galizia eta Euskal Herriko nazionalismoak eta haien arteko harremanak ikertu ditu. Hedabide askotan kolaboratu du: *Egin* eta *Gara*n, iritzi artikuluak idatzi ditu; *Deia* egunkarian, galizieraz idatzi izan du, baita *A Nosa Terra*, *Mundaiz*, *Muga*, *A Trabe de Ouro*, Sancho el Sabio Fundazioaren aldizkarian, *Euskomedia*, *Guregandik* eta *RIEV* aldizkarietan ere.

## Ikasketak 
* Madrilgo Complutense Unibertsitatean Filosofia eta Letretan lizentziatua.
* Deustuko Unibertsitatean Filosofia eta Letretan doktoratua.
* 1973az geroztik, Deustuko Unibertsitatean Historia Modernoa ikasgaia irakasten du.
* 1993az geroztik, Euskal Herriko Unibertsitatean Historia Modernoa eta Garaikidea irakasgaiak irakasten ditu

## Idazlanak 
### Liburuak 
* *De la Triple Alianza al Pacto de San Sebastián (1923-1930). Antecedentes del Galeuzca*. Donostia: Deustuko Unibertsitatea, 1991.
* *Impenitencias Galeuzcanas*. Sada-A Coruña: Ediciós do Castro, 1992.
* *Antología del Galeuzca en el exilio (1939-1960*). Donostia: Jose Angel Ascunce argitaratzailea, 1992.
* *Galeuzca: la rebelión de la periferia (1923-1998)*. Madril: Entimema, 2009.
* *Las matxinadas en Euska Herria (s.XVI-XIX)*. Historia laburra saila, Nabarralde, 2020.
* L*a ilustración en Euskal Herria. Iruñea*: Nabarralde, 2020. ISBN: 9788409255603

### Artikuluak 
* "El Galeuzka del exilio y el grupo vasco de Caracas". *Encuentros con Martín de Ugalde. Martin Ugalde azterkisun*. Koordinatzaileak: Jose Angel Ascunce, Xabier Apaolaza eta Marien Nieva. 2003. 453-505 or.
* "El nacionalismo vasco en el concierto de los nacionalismos peninsulares". *Euskal Herria. Historia y Sociedad*. Donostia: Lankinde Aurrezki Kutxa, 1985, 536-548 or.
* "La emigración gallega en Euskal Herria". *Guregandik*, 6.zk. Laprida (Argentina), 2010. 51-71 or.

## Erreferentziak 
## Kanpo loturak 
* Xosé Estévez historialariari buruzko orrialdea- Galegos.info
It (1990eko filma)

***It*** (euskaraz *Hura*) Tommy Lee Wallace estatubatuar zinema zuzendariaren 1990ko beldurrezko filma bat da.

1986an Stephen King eleberrigileak idatzitako *It* eleberrian oinarritua dago. *2017an izenburu berdineko berregokitzapena* izan zuen. Tim Curry, Tim Reid, Annette O'Toole, Harry Anderson, Dennis Christopher, Richard Masur, John Ritter, Richard Thomas eta Michael Cole aktoreek antzeztu zuten.

## Sinopsia 
EEBBko Maine estatuko Derry udalerri txikia Pennywise pailazoaren (Tim Curry) itxura duen indar gaizto baten mehatxupean bizi da. Hainbat heriotza misteriotsu jazo dira, ondorioz zazpi lagunez osatutako gazte talde batek indar gaizto hori eraso eta suntsitzeko erabakia hartuko du.

Handik 30 urte beranduago, *It* ("Hura") berpiztu egin da, hortaz pertsona helduak diren zazpi lagunak berrelkartu eta oraindik zital, oldarkor eta hilkorragoa den indar gaizto hori behin betiko suntsitzeko saiakerari ekingo diote.

## Aktoreak eta pertsonaiak 
* Tim Curry, Pennywise pailazoa / *Hura* (*It*)
* Tim Reid, Mike Hanlon
* Annette O'Toole, Beverly Marsh
* Harry Anderson, Richie Tozier
* Dennis Christopher, Eddie Kaspbrak
* Richard Masur, Stan Uris
* John Ritter, Ben Hanscom
* Richard Thomas, Bill Denbrough
* Michael Cole, Henry Bowers
* Marlon Taylor, Mike Hanlon gaztea
* Emily Perkins, Beverly Marsh gaztea
* Seth Green, Richie Tozier gaztea
* Adam Faraizl, Eddie Kaspbrak gaztea
* Ben Heller, Stan Uris gaztea
* Brandon Crane, Ben Hanscom gaztea
* Jonathan Brandis, Bill Denbrough gaztea
* Jarred Blancard, Henry Bowers gaztea
* Olivia Hussey, Audra Phillips Denbrough
* Drum Garrett, Belch Huggins
* Gabe Khouth, Patrick Hockstetter
* Frank C. Turner, Alvin "Al" Marsh
* Sheila Moore, Sonya Kaspbrak anderea
* Tony Dakota, Georgie Denbrough
* Chelan Simmons, Laurie Anne Winterbarger
* William B. Davis, Gedreau jauna
* Laura Harris, Loni (ez da tituluetan ateratzen)

## Ikus gainera 
* *It*: 1986ko Stephen King idazlearen eleberria.
* *It (2017ko filma)*

## Kanpo estekak 
* *It* filmaren trailer edo aurreikuspena ikusgai 
* *It* filmaren IMDBko fitxa irakurgai
Juan Maria Urdangarin

**Juan Maria Urdangarin Berriotxoa** (1932ko irailaren 19a, Zumarraga, Gipuzkoa &ndash; 2012ko maiatzaren 10a, Gasteiz, Araba) euskal enpresaburu bat izan zen. Administrazioan diplomatutako ingeniaria industriala zen, bai eta jeltzalea ere.

## Familia 
Claire Françoise Liebaert Courtain belgiar jatorriko aristokratarekin ezkondua egon zen, zazpi-seme alabaren gurasoak izan zirelarik, horien artean ezagunena Iñaki Urdangarin, Palma de Mallorcako dukea. Juan Mariren gurasoak Laureano Urdangarin Larrañaga eta Ana Berriotxoa Elgarresta izan ziren. San Balendin Berriotxoaren ondorengoa zen.

## Ibilbide profesionala 
Bere ibilbide profesionala Fuchs alemaniar multinazionalean 25 urtez garatu zuen, aurretik Hispanoquímica enpresan egon zelarik, honetan zuzendari nagusia eta ordezko aholkulari karguetan aritu zelarik.

1980ko hamarkadaren hasieran Bartzelonan sektore kimikoaren inguruko lanpostua laga eta bere familiarekin batera bizilekua Gasteiz hirian ezarri zuen. 1996ko apirilaren 19a eta 2000ko apirilaren hasiera bitartean Vital Kutxako presidentea izan zen.

## Erreferentziak
Arena Națională

**Arena Națională** () Errumaniako Bukarest hirian dagoen futbol zelai bat da. 2011ko irailaren 6an inauguratu zen eta 55.600 ikusleentzako edukiera du. Bukaresteko Udalaren jabetzakoa da eta bertan Errumaniako futbol selekzio nazionalak etxeko partiduak jokatu ohi ditu.

Leku honetantxe 2012ko maiatzaren 9an Bilboko Athletic Klubak Euskal Herriko futbol taldeak Atletico Madril taldearen aurka Europa Leagueko finala 3-0 galdu zuen.

## Iruditegia 

Irudi:National-Arena-Bucharest-Romania.JPG|Futbol zelaia.

## Kanpo estekak 
* Arena Națională estadioaren webgunea
Pitosporo

**Pitosporo** (*Pittosporum tobira*) Pittosporaceae familiako espeziea da.
Zuhaixka hau ekialdeko Asian, Ekialdeko Txinako itsasoaren inguruan hain zuzen ere, du jatorria baina gaur egun mundu zabalean aurki daiteke landare apaingarri gisa, batez ere hirietako kutsadurari iraunkorra delako.

## Ezaugarriak 
250px|thumb|Pitosporoaren fruitua.
Beti berde dagoen zuhaixka bat da eta 10 metrotako altuera eta hiru metrotako zabalera hartu dezake. Kiribiltzen diren hosto obalatuak ditu 10 cm-tako luzera dutenak. Adarren muturrean lore txikiz osaturiko multzoak ditu, oso usaintsuak. Lore bakoitzak zentimetro bateko bost petalo ditu.

Fruituak zurezko oskola dute, hiru kroskotan irekitzen dena eta barruan hazi ilun bat dago erretsinaz estalia.

## Erabilera 
Hesiak estaltzeko erabiltzen dira eta fruitu eta hosto lehortuak lore zentroak egiteko erabiltzen dira.

## Erreferentziak 
## Kanpo estekak
Palmiste olio

**Palmiste olioa** olio palmondo afrikarraren (*Elaeis guineensis*) hazitik ateratzen den olioa da. Ez nahasi landare beraren fruituaren mesokarpotik ateratzen den palma olioarekin.

Palmiste olioa, koko olioa eta palma olioa bezala, gantz-azido aseetan aberatsa den landare olio bakarrenetakoa da. Giro-tenperaturan erdi-solidoa den olio honek koko olioak adina gantz ase dauka, eta palma olioak baino gehiago. Kosmetikan (xaboiak, kremak), industria kimikoan (bernizak, margoak, erretxinak), garbigarriak egiteko eta janari industrian erabiltzen da 

## Osagaiak 
Palmiste olioaren batez besteko gantz-azido osaketa hau da:

## Erreferentziak 
## Kanpo estekak
Nartziso (argipena)

**Nartziso** hitzak adiera zenbait ditu:
* ** Nartziso** izeneko greziar mitologiaren efeboa;
* ***Narcissus*** generoaren landareen izen arrunta;
* **Tiberio Klaudio Nartziso** (?-54) Klaudio enperadorearen idazkaria;
* **Nartziso** Komodo erail zuen atleta;
* San **Nartziso Gironakoa**, apezpiku katalana;
* San **Nartziso Jerusalemgoa**, israeldar apezpikua.

## Ikus, gainera 
* Nartzisismoa
Koko-olio

**Koko-olio**a, halaber **kopra olio**a deitua, kokoaren mamia prentsatuz lortzen den landare olioa da. % 90ean gantz-azido asez osaturik dago. Kosmetikogintzan oso erabilia da, xaboiak eta kremak egiteko, baita Asiako zenbait herrialdetako sukaldaritzetan ere.

## Osagaiak 
Koko olioaren batez besteko gantz-azido osaketa hau da:

## Erreferentziak 
## Kanpo estekak
Lilipa arrunt

thumb|*Narcissus pseudonarcissus*

**Lilipa arrunta** edo **anbulo gaiztoa** (*Narcissus pseudonarcissus*) *Amaryllidaceae* familiako espezie baten izen arrunta da.

Iparraldeko eta erdialdeko Europako baso hezeetan jatorria duen, Euskal Herrian zenbait azpiespezie bizi dira. Likorina izeneko alkaloide dutelako, pozoitsuak dira eta ezin dira jan.

Kondairak dio Nartziso izeneko gazte ederrak maitasunezko proposamen guztiei ezetza ematen ziela. Mendeku bezala jainkoek aintzira batean ikusi zuen bere buruaren islaz maiteminduarazi zuten eta aintzira barrura erori zen bere buruaren bila. Itota hil zen eta toki horretan bertan bere izena daraman lorea hazi zen (**Liliparen** izen zientifikoa *narcissus pseudonarcissus* da).

## Azpiespezieen zerrenda 
* *Narcissus pseudonarcissus subsp. bicolor* (L.) Baker, Handb. Amaryll.: 4 (1888).
* *Narcissus pseudonarcissus subsp. calcicarpetanus* (Fern.Casas) Fern.Casas, Fontqueria 4: 27 (1983)
* *Narcissus pseudonarcissus subsp. leonensis* (Pugsley) Fern.Casas & Laínz, Fontqueria 6: 50 (1984).
* *Narcissus pseudonarcissus subsp. minor* (L.) Baker, Handb. Amaryll.: 4 (1888).
* *Narcissus pseudonarcissus subsp. moschatus* (L.) Baker, Handb. Amaryll.: 4 (1888).
* *Narcissus pseudonarcissus subsp. nobilis* (Haw.) A.Fern., Bol. Soc. Brot., II, 25: 182 (1951).
* *Narcissus pseudonarcissus subsp. pallidiflorus* (Pugsley) A.Fern., Bol. Soc. Brot., II, 25: 182 (1951).
* *Narcissus pseudonarcissus subsp. pseudonarcissus*.
* *Narcissus pseudonarcissus subsp. pugsleyanus* Barra & G.López, Anales Jard. Bot. Madril 39: 298 (1982 publ. 1983)

## Kanpo estekak
Nartziso (mitologia)

Greziar mitologian, **Nartziso** (antzinako grezieraz Νάρκισσος) bere edertasunagatik ospetsua zen efebo edo nerabea izan zen.
 
Publio Ovidioren arabera, dontzeila guztiak Nartzisoz maitemintzen ziren arren, honek errefusatu egiten zituen. Errefusatuen artean Eko izeneko ninfa zegoen, Herak esandakoaren azken hitzak errepikatzeko zigortua. Ekok ezin izan zion Nartzisori bere amodioa azaltzea. Nartziso behin basoan zegoela, lagunetik aldendu eta galdu egin zen. «Ba al dago norbait hortik?» galdetzean, Ekok «Hortik, hortik» erantzun zuen. Zuhaitzetan ezkutatuta zegoenez Nartzisok ezin izan zuen Eko ikusi eta «Hator!» oihukatu zuen. Ekok «hator» erantzun eta zuhaitzetatik beso-zabalik atera zen. Nartzisok errukigabe errefusatu zuen Eko eta ninfa atsekabea leize batean sartu eta bertan geratu zen iraungi eta bere ahotsa bakarrik geratu zen arte. Nemesis mendekuaren jainkosak Nartziso zigortzea erabaki eta eta, bere burua iturriko uretan ikusi zuenean, maitemindu egin zen, baina uretako irudia laztandu ezinarekin etsita, tristuraren tristuraz hil zen eta ondoren lore bilakatu.

## Ikus, gainera 
* Nartzisismo

## Erreferentziak 
## Kanpo estekak
Kaskarotak (Uztaritzeko inauteriak)

thumb|300px|**Kaskarotak**.

**Kaskarotak** Uztaritzeko inauterietako dantzariak dira. Zuriz jantzirik, borladun txapel gorriarekin, gerriko gorriarekin eta beso eta hanketan koloretako xingolekin, beste pertsonaia batzuekin, hala nola ponpiera, kotilungorriak eta hartza, eta musikariekin batera desfilea egiten dute Lapurdiko inauteri ikusgarrienetako bat bizirik atxikiz. Egun, Errobiko Kaskarotak elkartea arduratzen da kaskaroten tradizioa atxikitzeaz.

## Erreferentziak 
## Kanpo estekak
Onbu

thumb|*Phytolacca dioica*

**Onbu** (*phytolacca dioica*) *Phytolaccaceae* familiako espezie baten izen arrunta da.

Argentina eta Uruguaiko pampan jatorria duen landare hau, nahiz eta 10-15 metro arteko altuera izan, dudatan dago zuhaitza, zuhaixka edo belarra den. Guaranieraz bere izenak "itzal" esan nahi du eta bertako folklorean sarritan aipatua da.

## Kanpo estekak
Araukaria

**Araukaria** *Araucariaceae* familiaren *Araucaria* generoaren landareen izen arrunta da. 19 espezie bizirik geratzen dira munduan, Kaledonia Berrian (non 13 espezie endemikoak dauden), Norfolk uhartean, ekialdeko Australian, Ginea Berrian, Argentinan, Txilen eta hegoaldeko Brasilen hain zuzen ere.

Adar hirukoitz zutituak dituzten zuhaitzak dira eta osotara piramide itxura dute. Hosto larrukara gogorrak ditu eta lore dioikoak gerbatan bilduak. Brasil, Txile eta Australiako hamar mota biltzen dira genero honetan; horien artean *Araucaria heterophylla*: zuhaitz mota hau beti berde egoten da, oso altuera handia har dezake eta apaingarri gisa erabiltzen da. *Araucaria araucana* Txilekoa da, enbor zuzena du eta altueran 40 bat metro izan ditzake, haziak jateko onak dira. *Araucaria bidwillii* Australiakoa da, eta bertan  izena ematen diote, hosto etzanak ditu eta honen haziak ere jangarriak dira. Txilen badago jateko oso hazi onak dituen beste mota bat, eta orobat Australiako beste bat ere,  izenekoa.

## Espezieen zerrenda 
* '''*Araucaria* sekzioa'*
** *Araucaria angustifolia*
** *Araucaria araucana*
** †*Araucaria nipponensis*
* *'*Bunya* sekzioa'*
** *Araucaria bidwillii*
** †*Araucaria brownii*
** †*Araucaria mirabilis*
** †*Araucaria sphaerocarpa*
* *'*Intermedia* sekzioa'*
** *Araucaria hunsteinii*
** †*Araucaria haastii*
* *'*Eutacta* sekzioa'*
** *Araucaria bernieri*
** *Araucaria biramulata*
** *Araucaria columnaris*
** *Araucaria cunninghamii*
** *Araucaria heterophylla*
** *Araucaria humboldtensis*
** *Araucaria laubenfelsii*
** *Araucaria luxurians*
** *Araucaria montana*
** *Araucaria muelleri*
** *Araucaria nemorosa*
** *Araucaria rulei*
** *Araucaria schmidii*
** *Araucaria scopulorum*
** *Araucaria subulata*
* †*'*Yezonia* sekzioa'*
** †*Araucaria vulgaris*
* †*'Section *Perpendicula*'*
** †*Araucaria desmondii*
* ***incertae sedis***
** †*Araucaria fibrosa*
** †*Araucaria beipiaoensis*
** †*Araucaria nihongii*
** †*Araucaria taieriensis''

## Erreferentziak 
## Kanpo estekak
Ebaketa

**Ebaketa** hitzak esanahi ezberdinak izan ditzake, besteak beste:

* ebakitzeko ekintza eta horren ondorioa. Belar-ebaketa.
* matematikan,
** multzo-teorian, **ebaketa** aldi berean bi multzo edo gehiagoren baitan dauden elementuak aurkitzeko eragiketa;
** probabilitatean, **ebaketak** adierazten du hainbat gertakizunen ebaketan barneratzen diren gertakizun guztiak batera gertatzea.
* geometrian, **ebaketa** 3 dimentsioko gorputz baten eta plano baten arteko intersekzioa da, batez ere planoa bertikala denean.

## Ikus, gainera 
* Ebakidura
Jose Ignacio Olaizola

'*Jose Ignacio *Kote* Olaizola Sañudo*' (Donostia, 1952 &ndash; *ib.*, 2012ko maiatzaren 12a) arkitekto teknikoa eta gipuzkoar kirolari loturiko pertsona bat izan zen. Gipuzkoako errugbi, saskibaloi eta atletismo munduari oso estuki lotua egon zen.

Bera Bera Rugby Taldearen sortzaileetako bat izan zen, Espainiako Errugbi Federazioko presidentetzarako ere hautagai aurkeztu zen. 1999-2003 bitartean Gipuzkoako Foru Aldundiko Gaztedi eta Kiroletarako zuzendaria izan zen.

## Erreferentziak
Valladolid Rugby Asociación Club

[thumb|300px|[Ordizia Rugby Elkartea|Ordiziaren aurkako partida.]]
**Valladolid Rugby Asociación Club** edo **VRAC**  Espainiako errugbi taldea da, egoitza Gaztela eta Leongo Valladolid hirian duena. 1981an sortu zuten. 2023-2024 denboraldian, gizonezkoen lehenbiziko taldea Espainiako Ohorezko Mailan dago.

## Palmaresa 
* Espainiako liga
** irabazlea (12): 1999, 2001, 2012, 2013, 2014, 2015, 2017, 2018, 2019, 2020, 2021, 2023, 2024 
* Errege kopa 
** irabazlea (7): 1998, 2010, 2014, 2015, 2018, 2023, 2025
* Espainiako Superkopa 
** irabazlea (8): 2010, 2012, 2013, 2014, 2015, 2016, 2017, 2019
* Iberiar Errugbi Kopa:
** irabazlea (7): 2014, 2017, 2018, 2019, 2020, 2022, 2024
** finalista (5): 2000, 2002, 2012, 2013, 2015

## Azken denboraldiak 
* COVID-19 pandemiaren ondorioz Liga eten zen eta une horretan zegoen sailkapena bihurtu zen ofizial.

## Erreferentziak 
## Kanpo estekak 
* Webgune ofiziala, vracrugby.com
Vigo Rugby Club

**Vigo Rugby Club** Espainiako Galiziako autonomia erkidegoko Vigo hiriko errugbi talde bat da. 1988an sortua izan zen eta etxeko partiduak Campus de Lagoas-Marcosende zelaian jokatzen ditu.

## Ibilbidea 
2010-11 denboraldian Ohorezko B mailan bigarren gelditu eta Ohorezko mailara igo zen. Lau denboraldi egin zituen goren mailan 2015ean azkena gelditu eta jeitsi zen arte.

## Kanpo estekak 
* Vigo Rugby Club taldeko webgunea
Eric Freeman

**Eric Freeman** (Raleigh, 1965eko uztailaren 13a - ), Estatu Batuetako aktorea da. *Silent Night, Deadly Night Part 2* filmean Freemanen pertsonaia den Ricky Caldwellek tiro egin baino lehen *"Garbage Day!"* oihukatzen du., interneten meme ospetsu bilakatu dena.

## Erreferentziak
Rupert Everett

**Rupert James Hector Everett** (Norfolk, 1959ko maiatzaren 29a - ), Ingalaterrako aktorea da.

## Filmografia
Landare-olio

[thumb|[Oliba olioa.]]
**Landare-olioak** edo **landare olioak** landare jatorriko lipidoak dira, gantz azidoen glizeridoz osatuta daudenak. Giro-tenperaturan (20&nbsp;°C) likido direnean olio esaten zaie eta tenperatura horretan solido direnean, berriz, koipe. Denak ez dira jateko onak. Linazi olioa, tung olioa eta errizino olioa, esate baterako, labaintzaileak, margoak, kosmetikoak, farmazia produktuak eta beste industria gai batzuk egiteko erabiltzen dira.

## Osagaiak 
Landare olio eta koipeak %100ean lipidoz osaturik daude (%99an triglizeridoz, eta gainerakoa, batez ere, lezitinak eta E bitamina dira). Ez dute urik eta kaloria ekarpen handia egiten dute. Olio mota bakoitzak gantz azido osaketa desberdina dauka. Gantz azido monoasegabe eta poliasegabeen proportzio handia dutenak hobeak dira osasunerako.

E bitamina liposolugarria da, hots, lipidoetan disolbagarria. Landare olioak, antioxidatzailea den eta zahartzearen aurka eragiten duen bitamina honen iturri garrantzitsuena dira, baina fintze prozesuetan edukiaren parte bat galtzen dute. Hiri dela eta, botilaratu aurretik batzuetan olio finduei E bitamina gehitzen zaie.

### Trans koipeak 
Landare koipe hidrogenatuak (trans koipeak) 1960ko eta 1970eko hamarkadetan sortu ziren, animalia-koipeak ordezteko asmoz. Hidrogenazio prozesuaren bitartez giro-tenperaturan koipea solidoa izatea lortzen da. Horrez gain, koipe hidrogenatuek luzaroago irauten dute zaharmindu gabe. Elikagaien industrian trans koipeak asko erabiltzen dira, kostuak merkatzen dituztelako

Trans koipeek ez dute kolesterolik, lipido hau animalia jatorriko elikagaietan besterik ez dagoelako. Hori dela eta, hasiera batean animalien koipeak baino osasungarriagoak zirela uste zen. Baina, ikerketa zientifiko ugarik agerian jarri dutenez, koipe hidrogenatuak ohiki jateak gaixotasun kardiobaskularrak izateko arriskua handitu egiten du. Izan ere, koipe hauek jaitsi egiten dute kolesterol onaren (HDL) tasa eta igo kolesterol txarrarena (LDL) eta triglizeridoena

## Ekonomia 
[thumb|[Kakahuete olioa.]]
Bederatzi olio mota hauek dira munduan gehien kontsumitzen direnak. %80 jateko erabiltzen da, eta gainerakoa industrian eta bioerregaiak ekoizteko.

## Erreferentziak
Itzea

**Itzea** Nafarroako Bortziriak eskualdeko Bera udalerrian dagoen jauregi bat da. Hain zuzen ere Altzate auzoan dago, Xantel errekaren aldamenean, Berako herrigunea amaitu eta Ibardin mendatera doan NA-1310 bidearen lehen malda hasten den lekuan.

## Barojatarrak 
1912an Pio Baroja idazle ospetsuak erosi zuenetik eraikina nagusiki Barojatar familiaren bizilekua izateagatik ospetsua da. Bertan, besteak beste Pio Barojaz gain, Carmen Baroja, Ricardo Baroja eta Julio Caro Baroja bizitu izan dira, bertan euren idazlan eta margolan ugari sortu eta garatu izan zituztelarik.

Eraikin honen aldamenean dagoen Xantel errekaren beste ertzean Jorge Oteizak Pio Barojaren omenez burututako Disko itxurako hilarri bat dago.

Irudi:Itzea (Bera de Bidasoa) (3).JPG|Aurrealdea.

## Eraikina 
XVII. mendearen bigarren erdialdeko eraikin bat da. Lau uretako teilatuak estaltzen du, aurrealdea eta ataria hiru solairutan mailakatua daukalarik. Atariaren azalera apaindua dago, salbuespena harlanduzko katea da, honek bere bao eta izkinarrietan errefortzuak baiditu.

Lehenbiziko solairuaren sarreran dinteldun ate bat dago, alboetan leihoak eta XVIII. mendeko armarri bat ere badaudelarik.

Bigarren eta hirugarren solairuetan hiru balkoi daude, hauetako leihoak egurrezko lehiatilez babesturik daudelarik. Aurrealdea errematatzen duen harri lauzko zinta batean, egurrezko mentsula baten gaineko teilatu-hegal bikoitz ikusgarri bat altxatzen da. Azken hau XVI. mendean Nafarroa eta Aragoin eraikitako jauregien tipologiarekin bat dator. Bere erdialdean, ganbara bat dago.

## Erreferentziak 
## Kanpo estekak 
* Itzea jauregia. Auñamendi Entziklopedia. Euskomedia.org
Larry the Cable Guy

**Daniel Lawrence "Larry" Whitney** (Pawnee City, Nebraska 1963ko otsailaren 17a - ), ***Larry the Cable Guy*** ezizenaz ezagunagoa dena, Estatu Batuetako umorista, *disc jockey* eta aktorea da.

## Filmografia 
* *Larry the Cable Guy: Git-R-Done* (2003)
* *Blue Collar Comedy Tour: The Movie* (2003)
* *Blue Collar Comedy Tour: Rides Again* (2004)
* *Blue Collar TV* (2004–2006)
* *Larry the Cable Guy: Health Inspector* (2006)
* *Cars* (2006)
* *Blue Collar Comedy Tour: One For the Road* (2006)
* *Delta Farce* (2007)
* *Witless Protection* (2008)
* ''Cars Toons: Mater's Tall Tales* (2008–2011)
* *Comedy Central Roast* (2009)
* *Larry the Cable Guy's Hula-Palooza Christmas Luau* (2009)
* *Larry the Cable Guy: Tailgate Party* (2010)
* *Cars 2* (2011)
* *Tooth Fairy 2'' (2012)
Terry Crews

**Terrence Alan** "**Terry**" **Crews** (Flint, 1968ko uztailaren 30a - ), Estatu Batuetako aktore eta National Football Leagueko jokalari ohia da.

## Filmografia
Dissidenten

**Dissidenten** Alemaniako musika taldea da, 1980ko hamarkadan sortua eta folk eta beste estilo batzuk nahasten dituena. Arabia, Afrika eta Indiako musikariekin lan egin izan dute euren ibilbidean zehar.

"World Beaten aitabitxiak" etiketa ipini diete, eta "Fata Morgana" abestiarekin ("Sahara Elektrik") Europa osoan oihartzun handia eduki zuten, bereziki Espainia eta Italian.

## Diskografia 
* *Germanistan* (1982)
* *Sahara Elektrik* (1984)
* *Life At The Pyramids* (1986)
* *Out Of This World* (1988)
* *Live In New York* (1991)
* *The Jungle Book* (1993)
* *Mixed Up Jungle* (1996)
* *Instinctive Traveller* (1997)
* *Live In Europe* (1998)
* *2001: A Worldbeat Odyssey* (2001)
* *2003: A New World Odyssey* (2003)
* *Tanger Sessions* (2008)
* *How Long Is Now?- Unplugged in Berlin * (2013)
* *The Memory Of The Waters - Live At Brucknerfest * (2014)
* ''"We Don't Shoot! - Live* (2017)
* *Live Series - Zürich/Fabrik (12/1984)* (2022)
* *Live Series - Berlin/Fabrik - 10/1984* (2022)
* *Live Series - Amsterdam/Melkweg - 04/1984* (2022)
* *Live Series - Rome 05/1985* (2023)
* *Live Series – Festival San Pedro de Alcantara 1982* (2023)
* *Live Series - Göttingen 06/1987* (2024)
* *Live Series - Bari 05/1987* (2024)
* *Live Series - Barcelona 'Fiesta de la Mercè' 09/1986'' (2025)

## Ikus, gainera 
* Arabiar musika

## Kanpo estekak 
* Dissidenten taldearen webgunea
Zuzi Operazioa

**Zuzi Operazioa** (), tropa estatubatuar eta ingelesen lehorreratze eta Tunisiarantz abiatzea izan zen, Bigarren Mundu Gerran.

## Kanpo estekak
Cajasol Real Ciencias Sevilla

[260px|eskuinera|thumb|Ciencias (zuriz) eta [Ordizia Rugby Elkartea|Ordiziaren arteko partida Ohorezko mailan, 2024an.]]
**Cajasol Real Ciencias Sevilla**  Espainiako errugbi taldea da, egoitza Andaluziako Sevilla hirian duena. 1972an sortu zen, eta etxeko partidak La Cartujako kirol instalazioetan jokatzen ditu. 2023-2024 denboraldian, gizonezkoen lehenbiziko taldea Espainiako Ohorezko Mailan dago.

## Palmaresa 
* Ohorezko Maila
** irabazlea (2): 1992, 1994
* Errege Kopa
** irabazlea (3): 1994, 1995, 1996
* Iberiar Errugbi Kopa:
** irabazlea (1): 1995
** finalista (1): 1993
* Espainiako Errugbi Superkopa
** finalista 2009an.
* Ohorezko B maila
** irabazlea (1): 2004
* FAR Kopa edo "Felipe Del Valle Trofeoa": 12

## Azken denboraldiak 
* COVID-19 pandemiaren ondorioz Liga eten zen eta une horretan zegoen sailkapena bihurtu zen ofizial.

## Erreferentziak 
## Kanpo estekak 
* Webgune ofiziala, rugbyciencias.com
Jönköping

**Jönköping** (suedieraz  ahoskatua) Suediako hamargarren hiri garrantzitsuena da. Suediar hiri normal baten adibide onena da, kale, etxe eta bizi molde suediar tipikoa ikusten ahal da. Jönköping 93.662 biztanle ditu eta udalerriak 133.597. Vättern lakuaren hegoaldean dago eta Suediaren erdian.

## Historia 
Ainzinatik merkatari zentrua izan da (suedieraz *köping* hitzak merkatua esan nahi du) izan ere Nissan eta Lagan ibaia jarraitzen zuten bideen gurutzaketan baitago. Horrela beraz, 1284ko maiatzaren 18an Suedian "hiri estatusa" lortu zuen lehenengo asentamendua izan zen. Magnus III.a Suediakoak eman zion titulua. Izenaren lehen zatia *Junebäcken* errekari zor dio, horrenbestez *Jönköping* "Junebäckengo merkatua" da.

Hiria ibaiez inguratuta egonik bide hori erabiltzen zuten daniarren erasopean egon zen eta sarritan harpilatu eta erre zuten, harik eta XVI eta XVII mendeetan gotortu egin zen arte.

XIX mendean industrializazioa iritsi zen et Jönköpingeko jarduera ezagunean pospologintza izan zen 1845ean abiatu eta 1970 arte iraun zuena.

XX mendean ekialdean dagoen Huskvarna herriarekin bat eginik hazi da.

## Klima 

## Ondasun nabarmenak 

Irudi:Aerial view of Jönköping University, Sweden.jpg|Aire ikuspegia.
Irudi:Sofiakyrkan, Jönköping Maj 2006.jpg|Santa Sofia eliza.
Irudi:Huskvarna Outlook.jpg|Huskvarna.
Irudi:Huskvarna kyrka.JPG|Huskvarnako eliza.
Irudi:Elmia entre norr.jpg|Elmia merkatal eremua.

## Erreferentziak 
## Kanpo estekak
SATSE

**SATSE - Sindicato de Enfermería** Espainiako erizaintza-sindikatu profesional eta independentea da, 1986 urtean sortutakoa. Joera politiko konkreturik gabe, osasungintza publiko eta unibertsalaren aldekoa da.

## Kanpo estekak
Real Canoe Natación Club

**Real Canoe Natación Club** Espainiako Madril hiriburuko igeriketa eta waterpolo elkarte bat da. Kirol horietaz gain rugby eta saskibaloiko taldeak ere baditu.

## Historia 
1930ean sortu zen, Club Natación Atlético eta Canoë Club elkarteak elkartu eta Julián López elkarte berriaren presidente karguan jarri zelarik. 1940ean saskibaloiko saila sortu zen, eta 1940an CRC Madrid errugbiko taldea.

## Kanpo estekak 
* Real Canoe Natación Club elkartearen webgunea
CRC Pozuelo

thumb|right|300px|CRC Pozuelo.
**CRC Pozuelo Rugby** Espainiako Madril hiriburuko errugbi talde bat da. Etxeko partiduak Pozuelo de Alarcón udalerriko Valle de las Cañas errugbi zelaian jokatu ohi ditu.

1986an sortu zen, halere bere jatorria Real Canoe Natación Club elkartean eta 1963an sortutako errugbiko sailean dago. 2009. urtea ezkeroztik Gatos de Madrid madrildar errugbi frankiziaren zati da.

2012-13 eta 2013-14 denboraldietan **Atlético de Madrid** izena eraman zuen.

## Lorpenak 
* Espainiako Liga (5): 1971, 1972, 1973, 2000, 2009
* Errege Kopa (5): 2001, 2002, 2003, 2008, 2009
* Espainiako Superkopa (2): 2008, 2009
* Iberiar Errugbi Kopa (3): 1965, 1967, 2001
* Ohorezko B maila (2): 2006, 2022

## Azken denboraldiak 
* COVID-19 pandemiaren ondorioz Liga eten zen eta une horretan zegoen sailkapena bihurtu zen ofizial.

## Erreferentziak 
## Kanpo estekak 
* CRC Pozuelo errugbi taldearen webgunea
Carmen Baroja

**Carmen Baroja Nessi** (Iruñea, 1883ko abenduaren 10a - Madril, 1950eko ekainaren 4a) nafar idazle eta etnologoa izan zen, ***Vera de Alzate*** ezizena erabili zuena.  Kultura handiko intelektuala, hainbat hizkuntza zekizkiena, Madrilgo Lyceum Club Femenino elkartearen sortzaileetakoa izan zen.

Serafin Baroja ingeniaria eta idazlearen alaba, Pío Baroja idazlearen eta Ricardo Baroja margolariaren arreba, eta Julio Caro Baroja antropologoaren eta Pio Caro Baroja zinemagilaren ama izan zen. 2002ko martxoaren 1ean, Iruñeko Udalak haren izena jarri zion Arrotxapeko kale bati. eta Lyceum Club Femenino 1926an, beste zenbait emakumerekin, María Maeztu eta Victoria Kent tartean. Elkarte hori sasoi hartako borroka feministaren eredua izan zen. Arte saila kudeatu zuen berak, Hitzaldiak ere antolatu zituen, baina gutxitan gelditzen zen haiek entzutera: *"Hizlariak aulki eder batean esertzen nituen. Gero, etxera alde egiten nuen. Senarra sutu egiten zen afalordurako ez banengoen etxean. Beraz, ez nituen esaten zirenak entzuten"*, idatzi zuen tristuraz. Espainiako Gerra Zibilak Beran harrapatu zuen, barojatar gehienak bezala, Itzea etxean; senarra, berriz, Madrilen geratu zen. Sasoi gogorrak izan ziren familiarentzat, Pio semeak azaldu zuenez: *"Osaba Pio Frantzian zegoen, ihes eginda, eta aita Madrilen harrapatu zuen gudak. Amak atera gintuen aurrera, eta esku fin haiek gogorrak bilakatu ziren"*.

## Lanak 
* *Recuerdos de una mujer de la generación del 98* (Barcelona: Tusquets, 1998).
* *Tres Barojas. Poemas* (Pamplona: Pamiela, 1995).
* *Joyas populares y amuletos* (1949).
* *Martinito el de la casa grande* (1942).
* *El encaje en España* (Barcelona: Labor, 1933).

## Bibliografia 
* Baroja y Nessi, Carmen *Recuerdos de una mujer de la generación del 98*; prólogo, edición y notas de Amparo Hurtado. Barcelona: Tusquets, 1998.
* Varela Fernández, Julia: *La larga lucha por la emancipación de las mujeres. Carmen Baroja y Nessi, Zenobia Camprubí Aymar y María Teresa León Goyri*. Universidad Complutense de Madrid.
* González-Allende, Iker (2006). «Los espacios ideológicos en Carmen Baroja Nessi, escritora del 98». *Cultura Latinoamericana: Annali dell’Istituto di Studi Latinoamericani* (7): 397-423. ISSN 1827-4315.
* Escobar, Julia: *Carmen Baroja, una mujer del 98*. La Ilustración Liberal.
* Bados Ciria, Concepción: *Intelectuales de la Edad de Plata (17). Carmen Baroja y Nessi*. Centro Virtual Cervantes.
* Rodrigo, Antonina: *Mujeres para la historia. La España silenciada del siglo XX*. Ediciones Carena, 2002. ISBN: 9788488944955
* Fuster, Francisco: Aire de familia. Vida íntima de la familia Baroja, Editorial Cátedra

## Erreferentziak 
## Kanpo estekak 
* Aznar Munárriz, Cristina *Baroja Nessi, Carmen*, Auñamendi Entziklopedia, aunamendi.eusko-ikaskuntza.eus
Indiferentzia-kurba

[thumb|300px|Hiru **indiferentzia-kurba** hiru: eskubira dauden indiferentzia-kurbek [baliagarritasun (ekonomia)|baliagarritasun handiagoa ematen diote kontsumitzaileari, ezkerreko kurbarekin alderatuz ondasun batetik gehiago eskuratzen baita, bestearen kontsumoa jeitsi gabe.]]

Ekonomian, **indiferentzia-kurba** kontsumitzaileari baliagarritasun berdin eta konstantea ematen dioten bi ondasunen konbinazioak dira, kartesiar diagrama bateko ardatzetan bi ondasunen kopuruak azaltzen direlarik. Kurba hauek beherakorrak dira: baliagarritasun edo gogobetetasun konstante baterako, ondasun batetik gutxiago eskuratzen bada, bestetik gehiago eman beharko da.

## Kanpo estekak
Baldiri Aleu estadioa

**Baldiri Aleu estadioa** (katalanez *Estadi Baldiri Aleu*) errugbi zelaia da, Kataluniako Sant Boi de Llobregaten dagoena. Bertan jokatzen ditu etxeko partidak Unió Esportiva Santboiana taldeak.

Izena Baldiri Aleuren omenezkoa da, Unió Esportiva Santboiana taldearen sortzailea eta Katalunian errugbiaren sustatzailea izan baitzen.

## Kanpo estekak 
* Baldiri Aleu estadioaren historia
1923ko Ingalaterrako Futbol Koparen Finala

thumb|left|*Zaldi Zuriaren Finala*, armailak jendez lepo zeudenez zelaiaren inguruetan jarri ziren, aldiz poliziek jendea zelaitik kanpora mantentzen nahiko lan izan zuten.
thumb|left|Zaldi zuriaren gaineko polizia ikusleen artean: *Billie* zaldiaren gainean zihoan George Scorey ofiziala.

**1923ko Ingalaterrako Futbol Koparen Finala** edo **Zaldi Zuriaren Finala** 1923ko apirilaren 28an Bolton Wanderers F.C. eta West Ham United F.C. futbol taldeek Wembley Stadium estadioan jokatutako Ingalaterrako Futbol Kopako finala izan zen. Bolton Wanderers F.C. taldeak West Ham United F.C. taldeari 2-0 irabazi zion (David Jack eta Jack Smithen golak). Partidu honetan ikusle gisa eta kopa irabazleari eskeintzeko asmoz Jurgi V.a Erresuma Batukoa egon zen.

Halere, final hau Ingalaterra eta munduko futbolzaleen oroimenean betirako gelditu baldin bada, bertaratu zen izugarrizko jende andanarengatik izan zen. Futbolaren Historian erregistratutako ikusle kopuru handiena izan duen partidua izan da, uste denez denera 300.000 ikusle bildu omen ziren, garai guztietako errekora duelarik. Ofizialki, partidu hartako ikusle kopurua 126.047 ikuslekoa izan zen, halere benetan 150.000-300.000 ikusle egon ziren.

Jada partidua hasi aurretik jende andana handia inguratu omen zen, Wembley estadioko 125.000 ikusleentzako edukiera sobera iraganez. gutxi gorabehera 300.000 ikusleek sarrera erostea lortu zuten, ondorioz armailek gainezka egin eta jendeak zelaiaren alboetan lekua topatzea beste aukerarik ez zuen izan.

Jendeak futbol zelaiko marrak iragan eta jokoa eten ez zezan zaldizko poliziak ikusleak zelaitik kanpo mantentzen lan egin beharra izan zuen, egun historiko hartako argazki batean zaldi zuri baten gainean zihoan zaldizko polizia bat agertzen da: *Billie* zaldiaren gainean zihoan George Scorey ofiziala, hortik aurrera partidu ahaztezin honi *Zaldi Zuriaren* ezizenaz deitu ohi izan zitzaion. Nahiz eta jendeak *Billie* zaldia zuri kolorekoa zela uste eta garaiko zuri-beltzeko egunkarietan hala dirudien, berez zaldi grisa zen.

Poliziak nola edo hala jendea futbol zelaiko marretatik kanpo mantendu ondoren, partidua 45 minutuko atzerapenarekin hasi zen. Nahiz eta West Ham United taldea presionatzen hasi, Bolton taldea partiduan zehar nagusi agertu eta azkenean garaile izan zen, eta bere historian lehenbiziko aldiz irabazi zuen Ingalaterrako Futbol Kopako finala.

Denera, partiduaren ondorioz 900 zauritu arin egon ziren, 22 lagun ospitalera eraman zituzten, haietako 10 laster kalean zirelarik.

Egun hartan bizitako jendetza eta eromenaren ondoren Erresuma Batuko Komunen Ganberan eztabaida piztu zen, William Bridgeman barne ministroak halako gertakaririk berriz errepikatu ez zedin neurriak hartzea erabaki zuen: ikerketa publiko bat ireki zuen, baina poliziak bere lana egoki egin zuela frogatu zenean, ikerketa bere hartan gelditu zen.

## Kanpo estekak
Osasunaren ibilbidea Europan

**Osasuna** Euskal Herriko futbol taldea bortz aldiz aritu da Europako lehiaketetan: hiru aldiz UEFAn, behin Txapeldunen Ligan (hortik kanporatu eta gero UEFAn aritu zen) eta bertze behin Konferentzia Ligan. Lehiaketa horietan egin duen ibilbidea dago jasota artikulu honetan.

## Emaitzak 
Taldeak emaitza hoberenak lortu ditu 2007an UEFAko finalerdietaraino iritsiz.

## Denboraldiak 
### 1985-1986: UEFA 
1984-1985eko Espainiako Ligan 6.postuan bukatu zuen taldeak eta lehenbiziko aldiz sailkatu zen Europarako.

### 1991-1992: UEFA 
Ligako 1990-1991ko denboraldian sailkapeneko 4. postuan kokatu zen taldea.

### 2005-2006: UEFA 
2004-2005eko denboraldian taldea Errege kopako txapeldunordea izan zen, bainan txapeldunak, Betis taldeak, Txapeldunen Ligako txartela lortu zuen. Ondorioz UEFAko postua Osasunarentzat izan zen.

### 2006-2007: Txapeldunen Liga eta UEFA 
Ligako 2005-2006ko denboraldia 4. postuan amaitu zuen Osasunak eta lehen aldiz sailkatu zen Europako Txapeldunen Ligarako.

* Txapeldunen Liga

Osasuna Txapeldunen Ligatik kanporatuta, aukera izan zuen parte hartzeko UEFAko txapelketan.

* UEFA

### 2023-2024: Konferentzia Liga 
Ligako 2022-2023ko denboraldia 7. postuan amaitu zuen Osasunak eta lehen aldiz sailkatu zen Konferentzia Liga jokatzeko. Bere parte-hartzea eskasa izan zen, ez baitzen lehen kanporaketatik pasatu.

## Aurkarien kokapena 

800px
**Glasgow** •
• **Waregem**
•**Sofia**
•**Stuttgart**
**Amsterdam** •
• **Roazhon**
• **Hanburgo**
• **Trabzon**
• **Heerenveen**
**Lens** •
• **Odense**
• **Bordele**
• **Leverkusen**
• **Sevilla**
• **Parma**
• **Brujas**
**Osasuna**45px 

Herrialdeka (2023-24 arteko aurkariak kontutan hartuta):
*  (3): Stuttgart, Hanburgo, Leverkusen
*  (3): Roazhon, Bordele, Lens
*  (2): Amsterdam, Heerenveen
*  (2): Waregem, Brujas
*  (1): Glasgow
*  (1): Sofia
*  (1): Trabzon
*  (1): Odense
*  (1): Sevilla
*  (1): Parma

## Ikus, gainera 
* Bilboko Athletic Klubaren ibilbidea Europan
* Deportivo Alavésen ibilbidea Europan
* Realaren ibilbidea Europan

## Kanpo estekak 
* http://www.uefa.com
Laponia (argipena)

**Laponia** hitzak ondoko balioak ditu:

# **Laponia**: Finlandiako eskualdea (Lappi).
# **Laponia**: Suediako probintzia (Lappland).
# **Laponia**: Suediar Erresumako antzinako probintzia.
# **Laponia**: Finlandia eta Suediaren artean dagoen eskualde geografiko eta turistikoa.
# **Laponia**: samien jatorrizko lurraldea (Sápmi).
American Psychiatric Association

**American Psychiatric Association** edo **APA** Ameriketako Estatu Batuetako psikiatra profesionalen erakunde nagusia da. Ia 150.000 partaide ditu, 75 zonalde erakundetan antolatuta, eta haien publikazioek zein iritziek mundu osoan eragina dute. Haien publikazioen artean garrantzi berezia du *Buru asalduren diagnosi eta estatistika eskuliburua* (*Diagnostic and Statistical Manual of Mental Disorders*) delakoak, hor baitaude azalduta buru asaldura guztiak, era antolatuan. DSM siglekin ezaguna, arlo horretako oinarrizko liburutzat dago onartuta.

Erakunde hau Filadelfian 1844an sortu zen beste izen batekin, Association of Medical Superintendents of American Institutions for the Insane (AMSAII), 1921tik American Psychiatric Association. Sortzaileak hamairu ospital psikiatrikoen zuzendariak izan ziren, tartean Thomas Kirkbride, Estatu Batuetako instituzio psikiatrikoen ereduaren sortzailea.
1948an APA barruan sailkapen psikiatriko baten beharra planteatu zen eta 1952an lehenengo DSM sortu zen. Bigarrena, DSM-II, 1968an argitaratu zen. 1980an DSM-III argitaratu zen eta zazpi urte geroago lan horren errebisioa, DSM-III-R. Gaur egungo bertsioa DSM-IV da, 1994koa; haren bertsio berriarena 2000. urtekoa da, DSM-IV-TR. Une honetan DSM-V liburua prestatzen ari dira. Edizio guztiak oso polemikoak izan dira beti.

Gaur egungo erakundearen lehendakaria Pedro Ruiz da.

## Partaide ezagunak 
* Thomas Kirkbride,
* Adolf Meyer XX.mendeko psikiatra nagusietariko bat
* Robert Spitzer DSM proiektuaren bultzatzailea.
* Donald Ewen Cameron, CIAren kolaboratzailea, 1952-1953an APAren lehendakaria izan zen.

## Kanpo estekak 
*  Elkartearen webgune ofiziala.
Düsseldorf (eskualdea)

**Düsseldorf eskualdea** (alemanez *Regierungsbezirk Düsseldorf*) Alemaniako Ipar Renania-Westfalia estatuaren ipar-mendebaldea hartzen duen eskualdea da. Düsseldorf da hiriburua. Ruhr eremua hartzen du.

## Hiriak eta barrutiak 
Hamar hiri aske ditu:

# Duisburg (DU)
# Düsseldorf (D), hiriburua
# Essen (E)
# Krefeld (KR)
# Mönchengladbach (MG)
# Mülheim (MH)
# Oberhausen (OB)
# Remscheid (RS)
# Solingen (SG)
# Wuppertal (W)

Hauetaz gain bost barruti ditu:
# Kleve (KLE)
# Mettmann (ME)
# Neuss (NE)
# Viersen (VIE)
# Wesel (WE)

## Kanpo estekak 
* Webgune ofiziala
Kolonia (eskualdea)

**Kolonia eskualdea** (alemanez *Regierungsbezirk Köln*) Alemaniako Ipar Renania-Westfalia estatuaren hego-mendebaldea hartzen duen eskualdea da. Kolonia da hiriburua.

## Hiriak eta barrutiak 
Hamar lau aske ditu:

# Akisgran (AC)
# Bonn (BN)
# Kolonia (K), hiriburua
# Leverkusen (LEV)

Hauetaz gain zortzi barruti ditu:
# Akisgran (AC)
# Düren (DN)
# Euskirchen (EU)
# Heinsberg (HS)
# Oberbergischer (GM)
# Rhein-Erft (BM)
# Rhein-Sieg (SU)
# Rheinisch-Bergischer (GL)

## Kanpo estekak 
* Webgune ofiziala
Goodfellas

**Goodfellas** (euskaraz *Gutarrak*) Martin Scorsese zinema zuzendariak 1990ean zuzendutako filma bat da. Filma honetan Ray Liotta, Robert De Niro, Joe Pesci, Lorraine Bracco, Paul Sorvino, Frank Vincent eta Samuel L. Jackson aktoreek antzeztu zuten.

## Argumentoa 
Henry Hill (Ray Liotta), New York hiriko Brooklyn barrutiko irlandar aita eta siziliar ama eta mafiako kide izateko irrikia duen gaztea da. Hamalau urterekin amets hori egi bilakatu du, Lucchese familiako Paulie Cicero (Paul Sorvino) buruzagiaren konfiantzazko mutila bihurtu baita.

Buruzagiak hainbat betebehar aginduko dizkio, azkenean auzoko mafiaren antolaketan bere postua sendotzea lortuko duelarik. Azkenean auzoko mafiako estatubatuar-irlandar buruzagia den Jimmy Conway (Robert De Niro) eta Tommy de Vito (Joe Pesci) estatubatuar-italiarraren adiskide bilakatuko da, piskanaka-piskanaka gero eta negozio zikinagoetan barneratuko delarik.

## Aktorea 
* Robert De Niro: *Jimmy Conway*
* Ray Liotta: *Henry Hill, heldua*
* Joe Pesci: *Tommy De Vito*
* Lorraine Bracco: *Karen Hill*
* Paul Sorvino: *Paul Cicero (Paulie)*
* Christopher Serrone: * Henry Hill, gaztea*
* Frank Sivero: *Frankie Carbone*
* Tony Darrow: *Sonny Bunz*
* Chuck Low: *Morris Kessler (Morrie)*
* Illeana Douglas: *Rosie*
* Samuel L. Jackson: *Stacks Edwards*
* Catherine Scorsese: *Tommyren ama*
* Charles Scorsese: *Vinnie*
* Frank Vincent: *Billy Bats*
* Tony Conforti: *Tony*
* Jérémy Sabban: *Jimmy *

## Kanpo estekak 
* *Goodfellas* filmaren iragarkia ikusgai 
* *Goodfellas* filmaren IMDBko fitxa irakurgai
Detmold (eskualdea)

**Detmold eskualdea** (alemanez *Regierungsbezirk Detmold*) Alemaniako Ipar Renania-Westfalia estatuaren ipar-ekialdea hartzen duen eskualdea da. Detmold da hiriburua.

## Hiriak eta barrutiak 
Hiri aske bakarra du:

# Bielefeld (DU)

Hauetaz gain sei barruti ditu:
# Gütersloh (GT)
# Herford (HF)
# Höxter (HX)
# Lippe (LIP)
# Minden-Lübbecke (MI)
# Paderborn (PB)

## Kanpo estekak 
* Webgune ofiziala
Münster (eskualdea)

**Münster eskualdea** (alemanez *Regierungsbezirk Münster*) Alemaniako Ipar Renania-Westfalia estatuaren ipar-erdialdea hartzen duen eskualdea da. Münster da hiriburua.

## Hiriak eta barrutiak 
Hamar hiri aske ditu:

# Bottrop (BOT)
# Gelsenkirchen (GE)
# Münster (MS), hiriburua

Hauetaz gain bost barruti ditu:
# Borken (BOR)
# Coesfeld (COE)
# Recklinghausen (RE)
# Steinfurt (ST)
# Warendorf (WAF)

## Kanpo estekak 
* Webgune ofiziala
Club de Rugby La Vila

**Club de Rugby La Vila** Espainiako errugbi kluba da, egoitza Alacanteko probintziako La Vila Joiosan duena, Valentziako Erkidegoan. 1983an sortu zen eta etxeko partiduak El Pantano estadioan jokatu ohi ditu. 2025-26 denboraldian, gizonezkoen lehenbiziko taldea Espainiako Ohorezko Mailan dago.

## Palmaresa 
* Espainiako liga (1): 2011
* Espainiako Superkopa (1): 2011
* Ohorezko B maila (3): 2017, 2021, 2023

## Azken denboraldiak 
* COVID-19 pandemiaren ondorioz Liga eten zen eta une horretan zegoen sailkapena bihurtu zen ofizial.

## Erreferentziak 
## Kanpo estekak 
* Club de Rugby La Vilaren webgunea, lavilarugby.com
The Grapes of Wrath

***The Grapes of Wrath*** (euskaraz: "Suminaren mahatsak") John Steinbeckek idatzitako eleberria da, 1939an argitaratu zena. Eleberri honekin, Steinbeckek National Book Award-a eta Fikziozko Pulitzer saria irabazi zituen. Gainera, eleberria behin baino gehiagotan aipatu zen egileak 1962an Literaturako Nobel Saria irabazi zuenean.

## Sinopsia 
Depresio Handian kokatua, eleberriak Joad familiaren istorioa kontatzen du. Familia, nekazari maizterrak izaki, Oklahomako etxetik kanporatua da, sikateak, egoera ekonomiko larriak eta nekazaritza eta finantza industrietan egondako aldaketek eraginda. Egoerak bultzatuta, familiak Kaliforniarantz egiten du bidea. Haiekin batera, egoera berean dauden beste milaka pertsona, "*Okie*ak", ere badoaz lan, lur, duintasun eta etorkizun baten bila.

1940ean eleberrian oinarritutako filma ere egin zen, John Fordek zuzendu eta Henry Fonda aktoreak antzeztu zuelarik.

## Pasartea. Oparotasun naturala eta herriaren miseria 
"Hondamena Estatuan (Kalifornia, 1930...) zabaltzen ari da, eta (frutaren) usain gozoa lurraren min handi bat da. Gizakiek zuhaitzak txertatu eta haziak emankor egin eta produktuak hobe ditzakete, baina ezin dute modua aurkitu goseak daudenek produzitutakoa jan dezaten. Gizakiek fruitu berriak sortu ditute munduan, baina ezin dute sistema bat sortu jan ahal izateko. Eta porrot hori hondamendi handitzat erortzen da Estatuaren gainean (...).

Ustel kiratsak herria betetzen du.

Kafea itsasontzietan erregaitzat erretzen da. Artoa berotasuna lortzeko erretzen da. Patatak ibaietara botatzen dira, eta ertzetan guardiak jartzen dira gose direnek atera ez ditzaten. Txerriak txikitu eta lurperatu egiten dira, eta ustela lurrean sakon sartzen da.

Izenik ere ez duen krimena da hau.

Hemen sufrimendu handia dago, eta ez da nahikoa negarraren bitartez erakustea. Arrakasta guztiak indargabetzen dituen porrota dago hemen. Lur emankorra, enbor gogorreko eta fruta helduz beteriko zuhaitz sendo ilara amaiezinak. Eta haurrak pelagraz hiltzen dira laranja bakoitzak irabazia eragin behar duelako. Eta auzitegi sendagileek agirietan esan behar dute "desnutrizioagatik hila"; elikagaiak usteldu egin behar zuelako, usteltzen behartu zutelako (...), eta jendearen begietan porrota ageri da eta gose direnen begietan sumin gero eta handiagoa dago. Euren arimetan suminaren mahatsak handitzen eta hazten doaz eta egunen batean etorriko da mahats bilketa,"

## Erreferentziak 
## Kanpo estekak